UNESCO Kreative Byer - UNESCO
UNESCO Kreative Byer
UNESCO Kreative Byer er et internationalt netværk. Det skal styrke samarbejdet mellem byer, der har kreativitet som en strategisk faktor for bæredygtig udvikling.
Foto: Andreas Bang Kirkegaard. The Animation Workshop, TAW – VIA University College.
Byerne i netværket deler viden, erfaringer og understøtter udvikling af partnerskaber, der kan fremme kreativitet og kulturindustrier. Netværket giver arbejdet global rækkevidde og perspektiv. Dertil er UNESCO et brand, som giver en positiv opmærksomhed og skaber stolthed.
To danske byer med i netværket
UNESCO Kreative Byer har fokus på syv områder: Håndværk og håndarbejde, mediekunst, film, design, gastronomi, litteratur og musik. Kommuner med strategisk fokus på ét af disse områder kan søge om optagelse.
Kolding og Viborg er de to danske byer i netværket med henholdsvis design og mediekunst som særligt område.
For at blive optaget i netværket UNESCO Kreative Byer skal en by opfylde en række formelle krav. En by med fokus på design skal for eksempel lave en designstrategi, afholde designarrangementer af international kaliber, fremme et uddannelsesmiljø med særligt designfokus samt sikre, at al byudvikling er designbaseret.
Det koster ikke noget at blive medlem af netværket. Kommunens borgmester skal stå i spidsen for en samlet ansøgning, som skal indeholde en strategi for, hvordan kommunen vil udvikle sig som en Kreativ By. Borgere, uddannelsesinstitutioner, virksomheder og civilsamfundsorganisationer skal være tænkt ind i strategien.
Den danske UNESCO-nationalkommission vil medvirke inspirere til, at flere danske byer bliver en del af de globale bynetværk som UNESCO lærende byer og UNESCO kreative byer.
UNESCO's netværk af kreative byer (unesco.org)
Viborg UNESCO Creative City (Animation Art) (animating.viborg.dk)
Kolding - City of Design (pdf)
Se side 13 "UNESCO Kreative Byer" i publikationen "Bliv en del af UNESCO-familien i Danmark" (pdf)
Leder af Design og Vision
Kreativ By Kolding
International Projektleder og UNESCO projektleder
+45 8787 8610
Kreativ By Viborg
Henriette Svenstrup
Projektleder for animation og UNESCO projektmedarbejder
+45 8787 8618